סחר בסמים מהקטנוע למרות שלא הוציא רישיון מעולם - ערים
10.2.19 07:32
צעיר ממזכרת בתיה לא הוציא רישיון נהיגה בחייו, אך זה לא הפריע לו לסחור בסמים מהקטנוע – עד שנתפס על ידי שוטרי רחובות.
מכתב אישום שהוגש נגד הצעיר בבית משפט השלום ברחובות, עולה כי בתאריך 29.9.17 רכב הנאשם על קטנוע מסוג ג'וימקס ברחוב מוטה גור במזכרת בתיה, על אף שמעולם לא הוציא רישיון נהיגה ועל אף שיומיים קודם לכן הוא נשפט בבית המשפט לתעבורה ונפסל מלהחזיק רישיון לתקופה של שנתיים.
באותה העת נסעו במקום שני שוטרים מתחנת רחובות בניידת. משהבחין בשוטרים, הגביר הנאשם מהירות נסיעתו והמשיך בנסיעה מבלי ששעה לקריאותיהם של השוטרים שדלקו אחריו וכרזו לו לעצור. בהמשך, נסע הנאשם ברחוב רוטשילד במזכרת בתיה, כשהוא מתעלם מתמרור אין כניסה ונסע בניגוד לכיוון התנועה, עד אשר הגיע למחסום הכניסה לישוב, שהיה סגור. אז ירד הנאשם מהקטנוע והחל להימלט מהשוטרים רגלית. במהלך המרדף השליך הנאשם מכיס הז'קט שלבש שתי שקיות המכילות 14.69 גרם גראס ו-4.81 גרם קנבוס. בנוסף, החזיק הנאשם בתיק סכין מתקבעת שאורך להבה 8 ס"מ, שני משקלים דיגיטליים וכן משקל דיגיטלי נוסף בתא המטען בקטנוע.
כתב האישום מייחס לו שלל עבירות, ובהן: נהיגה בקטנוע ללא רישיון נהיגה וללא ביטוח, כשהוא בזמן פסילה, החזקה בסמים שלא לצריכה עצמית, הפרעה לשוטר במילוי תפקידו, החזקת סכין שלא כדין ונהיגה פוחזת של רכב.
חברי האופוזיציה עו"ד מתן דיל ועו"ד קארין ברגינסקי עותרים מנהלית כנגד הממונה על מחוז המרכז במשרד הפנים, עיריית רחובות והעומד בראשה רחמים מלול, בשל אי מסירת מידע מבוקש בעניין היטל השצ"פ בעיר. העירייה בתגובה: "העתירה תטופל במישור המשפטי כמקובל״